Сяргей Мікалаевіч Малінін

Сярге́й Мікала́евіч Малі́нін (, Мінск — ) — беларускі дзяржаўны дзеяч.

Старшыня Дзяржплана БССР (1953—1965), Намеснік Старшыні Савета Міністраў БССР (1955—1958), доктар эканамічных навук, прафесар. Аўтар навуковых прац па эканоміцы і планаванні народнай гаспадаркі.

 Біяграфія 
Нарадзіўся 13 чэрвеня (31 мая) 1907 года ў Мінску.

У 1929 годзе скончыў Беларускі дзяржаўны ўніверсітэт, у 1938 годзе — Маскоўскі планавы інстытут Дзяржплана СССР.

У 1928—1936 гадах працаваў навуковым супрацоўнікам і загадчыкам сектарам эканомікі Інстытута арганізацыі і аздараўлення працы Усесаюзнага цэнтральнага савета прафесійных саюзаў.

З 1936 года і да пачатка Вялікай Айчыннай вайны — старшы навуковы супрацоўнік Інстытута эканомікі Акадэміі навук БССР і намеснік дырэктара па навуковай частцы.

У гады Вялікай Айчыннай вайны — палітрук роты, камісар батальёна, намеснік камандзіра стралковага палка па палітчасці.

У 1944—1946 гадах — лектар палітупраўлення Беларускай ваеннай акругі.

У 1946—1947 гадах — дырэктар Інстытута эканомікі Акадэміі навук БССР.

З 1947 года — на працы ў ЦК КП(б)Б: намеснік начальніка ўпраўлення прапаганды і агітацыі, загадчык аддзела планавых, фінансавых і гандлёвых органаў.

У 1953—1965 гадах займаў пасаду Старшыні Дзяржплана БССР. Адначасова ў 1955—1958 гадах — намеснік Старшыні Савета Міністраў БССР.

У 1966—1969 гадах — рэктар Беларускага інстытута народнай гаспадаркі.

З 1969 года — загадчык кафедры палітэканоміі БДУ.

У 1949—1952 гадах — кандыдат, у 1952—1966 гадах — член ЦК КПБ. Дэпутат Вярхоўнага Савета СССР (1958—1966), Вярхоўнага Савета БССР (1951—1959).

Памёр 20 мая 1972 года. Пахаваны ў Мінску.

 Працы 
 Экономика Белорусской ССР и перспективы ее развития: учебник. Мн., 1960 (в соавторстве);
 Народное хозяйство Белоруссии на современном этапе: учебник. Мн., 1964;
 Экономическая история БССР: учеб. пособие / под ред. С. Н. Малинина и К. И. Шабуни. Мн., 1969.

 Спасылкі 
 Старшыні Дзяржплана і Дзяржэканомплана Беларускай ССР, Міністры эканомікі Рэспублікі Беларусь. Сайт Міністэрства эканомікі Рэспублікі Беларусь.

Катэгорыя:Выкладчыкі БДУ
Катэгорыя:Дэпутаты Вярхоўнага Савета СССР 5-га склікання
Катэгорыя:Дэпутаты Вярхоўнага Савета СССР 6-га склікання
Катэгорыя:Дэпутаты Вярхоўнага Савета БССР 3-га склікання
Катэгорыя:Дэпутаты Вярхоўнага Савета БССР 4-га склікання
Катэгорыя:Члены ЦК КПБ
Катэгорыя:Намеснікі Старшыні Савета Міністраў БССР
Катэгорыя:Старшыні Дзяржплана БССР
Катэгорыя:Дактары эканамічных навук
Катэгорыя:Рэктары БДЭУ